సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్టీఆర్, త్రివిక్రమ్ సినిమా పేరు అదే?
చాన్నాళ్లుగా ప్రతిపాదనలో ఉన్న ఎన్టీఆర్, త్రివిక్రమ్ కాంబోలోని సినిమా ఇటీవలే పట్టాలెక్కిన సంగతి తెలిసిందే
Samayam Telugu | Updated:
May 9, 2018, 10:04AM IST
చాన్నాళ్లుగా ప్రతిపాదనలో ఉన్న ఎన్టీఆర్, త్రివిక్రమ్ కాంబోలోని సినిమా ఇటీవలే పట్టాలెక్కిన సంగతి తెలిసిందే. ప్రస్తుతం ఈ సినిమా షూటింగ్ జరుగుతోంది. ఈ నేపథ్యంలో దీని పేరు గురించి ప్రచారం మొదలైంది. ప్రస్తుతానికి ఈ సినిమాకు ‘అసామాన్యుడు’ అనే టైటిల్ అనుకుంటున్నట్టుగా ప్రచారం జరుగుతోంది. ఇందులో ఎన్టీఆర్ ది షాడో తరహా వేషమని, అందుకు తగ్గట్టుగా దీనికి అసామాన్యుడు అనే టైటిల్ ను అనుకుంటున్నట్టుగా సమాచారం.
అసామాన్యుడు అనే టైటిల్ ఎన్టీఆర్ ఇమేజ్‌కు కూడా బాగా సెట్ అవుతుందనే అభిప్రాయాలు కూడా వినిపిస్తున్నాయి. అలాగే దర్శకుడు త్రివిక్రమ్‌కు ‘అ’ సెంటిమెంటల్‌గా అనుకూలమైనదని అంటారు. అజ్ఞాత‌వాసి సినిమా ఫెయిల్యూర్ అయినప్పటికీ అంతకు ముందు మాత్రం త్రివిక్రమ్‌కు ‘అ’బాగా కలిసొచ్చింది. ‘అ ఆ’ సినిమా హిట్ కాగా అంతకు ముందు ‘అత్తారింటికి దారేది’ సినిమా సూపర్ హిట్ గా నిలిచింది. ఆ పరంపరలో త్రివిక్రమ్‌కు ‘అ’ సెంటిమెంట్ కొనసాగుతోందని టాక్.